Tooji

Touraj Keshtkar (persisk: ; 1987), kjent under artistnavnet Tooji, er en norsk sanger, barnevernspedagog, programleder og modell. Han representerte Norge under Eurovision Song Contest 2012 i Baku i Aserbajdsjan 26. mai 2012 med låten «Stay».

 Liv og virke 
 Bakgrunn 
Keshtkar kom til Norge som ettåring 26. mai 1988 sammen med moren Lily Bandehy. De var asylsøkere fra Iran.MGP-Tooji: - Når andre barn tenkte på is, tenkte jeg på regninger, VG, 2. februar 2012 Samtidig som han jobbet som MTV-programleder, fullførte han studiet i barnevernspedagogikk og har etter dette jobbet på asylmottak og i barnevernet.Derfor la MTV-Tooji tv-karrieren på hylla , kjendis.no, 4. februar 2012 Tooji er åpent homofil.

 Sangkarriere 
Tooji ble oppdaget som modell da han var 16 år gammel. Etter modelljobbingen ble han headhuntet til musikkanalen MTV, hvor han ledet programmene «Super Saturday» og «Toojis Top 10» på MTV Norge.

Samtidig som programlederjobben startet Tooji på artistkarrieren i 2008 og ga ut singelen «Swan Song».Tooji - Swan Song, hentet fra youtube- Ble ikke popstjerne over natta, Nettavisen, 2. oktober 2008MTV-programleder i hete scener, Nettavisen, 10. oktober 2008

 Melodi Grand Prix 2012 
Med låten «Stay»Stay, youtube kom Tooji på andreplass i den tredje delfinalen som ble arrangert i Florø 4. februar. Sammen med Petter Øien og Bobby Bare, og Yaseen og Julie Maria sikret han seg plass i finalen som ble arrangert i Oslo Spektrum 11. februar. Tooji var den siste av artistene som ble ropt opp til gullfinalen, og etter en tett avstemning var det klart at han fikk representere Norge i den andre semifinalen i Baku torsdag 24. mai.– Vi går på nachspiel og drikker oss fulle, TV 2, 4. februar 2012 I forkant av konkurransen var Toojis låt den mest populære på YouTube av 2012-konkurransens bidrag.MGP-Tooji: - Jeg føler meg som en vinner allerede , starlounge.no, 2. februar 2012

 Eurovision Song Contest 2012 
 Semifinale 24. mai 2012 
Til tross for lydproblemer under generalprøven, kvalifiserte Tooji seg til finalen i Eurovision Song Contest som i 2012 ble arrangert i Baku i Aserbajdsjan.VG Tooji videre til GP-finalen, 24. mai 2012 Tooji hadde fått med seg Hans Esben Gihle på koring (siden forhåndsinnspillinger ikke er tillatt) i den europeiske finalen som gikk av stabelen lørdag 26. mai 2012. Under Melodi Grand Prix hadde han koringen innspilt på tape. «Jeg vil understreke at jeg ikke er hyret inn for å dubbe Tooji, men for å støtte ham opp. Tooji synger mer enn bra nok selv. Han fortjener all den skryten han kan få.», uttalte Hans Esben Gihle til VG.VG  Toojis hemmelige hjelper, 24. mai 2012

 Finale 26. mai 2012 
Tooji, som representerte Norge, var en av favorittene før finalen, men endte likevel på sisteplass i finalen med 7 poeng. Dette var Norges ellevte sisteplass i Eurovision Song Contest. Seieren gikk til Sverige og Loreen.VG Norge på sisteplass - Sverige vant, 27. mai 2012

Ikke før stemmegivningen hadde kommet litt over halvveis, fikk Norge og Tooji sine første poeng, 3 poeng fra Nederland. Island fulgte opp med 1 poeng, og Sverige ga 3 poeng. Da Tooji ble intervjuet av VG etter konkurransen, konkluderte han: «Europa ville ikke ha meg».VG Tooji om fiaskoen, 27. mai 2012 Ifølge VG tok Tooji nederlaget med godt humør.

Etter finalen sa Aftonbladets ekspertkommentator Tobbe Ek til VG: «Jeg synes bare synd på Tooji. Dette fortjener han ikke virkelig ikke. Sisteplass – så dårlig er han ikke».VG Ekspertene synes synd på Tooji, 27. mai 2012

 Senere 
Tooji var programleder for MGPjr 2012, 2013 og 2014 sammen med Margrethe Røed. Han var planlagt å ha jobben i 2015 også, men fikk sparken i NRK. Bakgrunnen for det var en musikkvideo han publiserte som førte til provokasjon.

 Diskografi 
 Album 
 Father (2015)
 L.Y.S. (2015)

 Singler 
 «Swan Song» (2008)
 «Stay» (2012)
 «Stay Karaoke» (2012)
 «Stay Auoustic» (2012)
 «If It Wasn't For You» (2012)
 «Rebels» (2013)
 «Packin' Guns» (2014)
 «Say Yeah» (2015)

Referanser

 Eksterne lenker   




Kategori:Norske sangere
Kategori:Norske TV-programledere
Kategori:Deltakere i Melodi Grand Prix
Kategori:Vinnere av Melodi Grand Prix
Kategori:Deltakere i Eurovision Song Contest 2012
Kategori:Migranter til Norge
Kategori:Nordmenn av iransk opphav
Kategori:Personer fra Shiraz
Kategori:Eurovision Song Contest-deltakere for Norge